GNU

El projeto GNU el xe stà inisià pa parte de Richard Stallman co el objetivo de crear on sistema operatío conpleto łibaro: el sistema GNU . El 27 de setenbre de el 1983 a se ga nunsià piovégamente el projeto pa ła prima olta intel grupo de notisie net.unix-wizards. A sto anunsio orijnałe, ne xe ndà drio altre prove grasie a Richard Stallman come el "Manifeesto GNU", che łe ga stabiłio łe so motivasion pa realixar el projeto GNU.
GNU elxe on acrònimo chel vol dir "GNU No xe Unix". Stallman el suxerise che el se pronusie, in inglexe, come "ghn-noo" (se pol oservar che el łogo el xe no gniu) pa evitar confusion co "new" (novo).

UNIX el xe on sistema operatío no łibaro raquanto popołare, parché el xe basà inte na architetura che xe ga demostrà esare técnicamente stabiłe. El sistema GNU el xe sta disegnà pa esare totalmente conpatìbiłe co UNIX. El discorso de esare conpatìbiłe co la architetura de UNIX ìnplica che GNU el xe conposto de tochi picenini individuałi de software, on mucio de questi xa łi gera disponíbiłi, come el sistema de edision de testi TeX e el sistema gràfico X Window, che i ga podesto esare adatai e reutiłisai; altri invese a xe ga dovesto rescrivarli tuti.

Pa securarse che el software GNU el sevitava łíbaro pa che tuti i usuari łi potese aviar-lo, copiar-lo, modifegar-lo e distribuir-lo, el projeto el dovéa esar łibarà bàso na lixensa disegnà pa garantir sti diriti pa evitar łe so restrision intel tenpo. Sta idea a se conoze in Inglexe come copyleft -'sanco de copia'- (in lanpra oposision a copyright -'dreto (e dirito) de copia'-), e ła stà contenúa inte ła Licensa General Piovega de GNU (GPL).

Intel 1985, Stallman el ga creà ła Free Software Foundation (FSF o Fondasion pa el Software Libaro) pa prevedare suporti łojísteghi, łegałi e finansiari al projeto GNU. La FSF ła ga contratà anca programadori pa contribuir a GNU, anca si na porsion sostanciałe de el sviupo ła xe vegnesta fora (e ła continua èsare) prodota da vołontari. Manman chel GNU toeva nome, afaristi interesadi i ga scuminsià contribuir a ła comersialixasion de prodoti GNU e el corespondente soporto tècnico. El pi de èxito de sti chi el xe stà Cygnus Solutions, deso parte de Red Hat.

Intel 1990, el sistema GNU xa tenea on editor de testo ciamà Emacs, on òtimo conpiłador (GCC), e ła magior parte de łe biblioteche e utiłidà che łe conpone on sistema operatío UNIX tìpego. Parò a mancava on conponente ciave ciamà nucleo (kernel in inglexe).

Intel manifesto GNU, Stallman el ga mensionà che "on nucleo inixiałe existe, parò se nesesita tanti altri programi pa emular Unix". Lu se referea a TRIX, chel xe on nucleo de ciamade remote a prosedimenti, sviłupà da el MIT e i so autori che łi ga dexidesto chel fuse łibaramente distribuxesto; Trix era totalmente conpatìbiłe co UNIX version 7. 
Intel Dixenbre de el 1986 xa se gavea laorà pa modificar sto nucleo. Tutavia, i programadori i ga dexidesto che no era inisialmente utiłixabiłe, dovesto a che soło el funsionava en"coalcheduna màchina somamente conplicà e cara", rason pa che a dovaría èsare tolto e portà a altre architeture vanti che se posa utiłixar. Finalmente, intel 1988, a se ga dexidesto utiłixar cofà base el nucleo Mach sviłupà ne ła CMU. Inixialmente, el nucleo ga rexevuo el nome de Alix (cusita se ciamava na morosa de Stallman), parò pa dexision de el programador Michael Bushnell xe stà renominà Hurd. Pa pena Hurd, parò, el se ga via via stufà.

Intel 1991, Linus Torvalds a ga scumisià scrivar el nucleo Linux e el ga dexidesto distribuir-lo baso ła GPL. Rapidamente, meiare de programadori łi se ga unío a Linus pa el sviłupo, cołaborando traverso de Internet e otegnendo chel Linux rivàse èsar on nucleo conpatìbiłe co UNIX. Intel 1992, el nucleo Linux xe stà conbinà col sistema GNU, e subito drio x esta meso rento on sistema operatío łibaro e conpretamente funsionałe. El sistema operatío formà da sta conbinasion xe usualmente conoxesto cofà "GNU/Linux" o cofà na "distribusion Linux" e łe existe difarenti varianti. (Vedarse anca: Controversia pa la denominasion GNU/Linux)

A xe soralconto frequente catar conponenti de GNU instaładi in on sistema UNIX no łibaro, invese dei programi orijinałi par UNIX. Sta roba se deve a che raquanti dei programi scriti pal projeto GNU i ga demostrà èsare de pi alta cuałità che łe so version conpagne de UNIX. A sbaro, sti conponenti łi xe conoxesti cołetivamente cofà "feri de el mestiere GNU". On mucio de programi GNU łi xe stà anca portà pa altre piataforme cofà Microsoft Windows e Mac OS X.

 Coalchedún de i programi sviłupadi da el projeto GNU 

 Bison - jenerador parser disegnà pa sostituir el yacc
 Bash - intèrprete de comandi 
 BFD - archivio de biblioteche
 Binutils - Asenblador GNU, Ligador GNU, e fèri relasionadi
 Classpath - biblioteche pa Java 
 DotGNU - sostituto de .NET
 Emacs - editor de testo estensìbiłe e autodocumentà
 GCC - conpilador otimisà pa vari léngoaji, particołarmente C 
 GDB - depurador de aplicasion
 GIMP - programa de edision fotogràfega
 glibc - biblioteca pa léngoaje C
 GMP (software) - programa pa calcołi albitrari
 GNOME - anbiente de desktop gràfego
 Sistema de construcción para GNU
 GNUnet - red dexentralisà de comunicasion personałi
 GNUstep - inplementasion de el conjunto de biblioteche OpenStep, cusí come fèri pa programar aplicasion gràfeghe
 GSL - Biblioteca Sientífega pa GNU
 Gzip - Aplicasion e biblioteche pa conpresion de dati
 Hurd - on microkernel e on conjunto de server che łi funsiona de el preciso modo de el nucleo UNIX
 Maxima - on sistema pa càlcołi alsèbreghi
 Octave – on programa pa cònputo numèrico simiłe a MATLAB
 GNU MDK - on conjunto de fèri pa ła programasion co MIX
 Texinfo - sistema de documentasion
 LilyPond - editor de partiture musicałi

El projeto GNU juta anca co el sviłupo de altri pacheti, come:

 CVS - sistema de controło de version pa códexe fonte
 DDD – fèri gràfeghi pa detension e depurasion de erori

 Vardase anca 
 Fundasion pa el Software Líbaro
 Software líbaro
 Linux

Categoria:Informadega